cyanic-selkie/wikianc huggingface dataset:
Θειικό νικέλιο
Παραγωγή και χρήσεις
Το θειικό νικέλιο χρησιμοποιείται και στα εργαστήρια χημείας και βιοχημείας. Οι στήλες για τη σήμανση πολυϊστιδίνης αναδημιουργούνται με χρήση θειικού νικελίοu. Υδατικά διαλύματα NiSO4·6H2O και άλλων ένυδρων μορφών αντιδρούν με την αμμωνία δίνοντας [Ni(NH3)6]SO4 και με την αιθυλενοδιαμίνη δίνοντας [Ni(H2NCH2CH2NH2)3]SO4. Η τελευταία ένωση χρησιμοποιείται περιστασιακά ως βαθμονομητής σε μετρήσεις μαγνητικής επιδεκτικότητας, επειδή δεν έχει τάση να ενυδατώνεται.
Στη φύση
Το θειικό νικέλιο συναντάται στο σπάνιο ορυκτό ρετγκερσίτη, στην εξάυδρη μορφή του.
Παραπομπές
Κατηγορία:Ενώσεις νικελίου Κατηγορία:Άλατα Κατηγορία:Ενώσεις θείου
Κάρολος Β΄ Αύγουστος του Τσβάιμπρυκεν
Ο Κάρολος Β΄ Αύγουστος (γερμ. Karl II August, 29 Οκτωβρίου 1746 - 1 Απριλίου 1795) από τον Οίκο του Βίττελσμπαχ-Παλατινάτου ήταν δούκας του Τσβάιμπρυκεν το διάστημα 1775-95.
Βιογραφία
Ο Κάρολος Αύγουστος Χριστιανός γεννήθηκε στο Ντύσσελντορφ και ήταν ο πρωτότοκος γιος του Φρειδερίκου Μιχαήλ του Παλατινάτου-Τσβάιμπρυκεν και της Μαρίας Φραγκίσκης των Βίττελσμπαχ, κόρης του Ιωσήφ Καρόλου του Παλατινάτου-Ζούλτσμπαχ.
Απεβίωσε το 1795 χωρίς επιζώντα τέκνα και τον κληρονόμησε ο νεότερος αδελφός του Μαξιμιλιανός Α΄ Ιωσήφ ως δούκας του Τσβάιμπρυκεν· ήταν ο πρώτος από τους πολλούς τίτλους που θα αποκτούσε.
Οικογένεια
Νυμφεύτηκε το 1774 τη Μαρία Αμαλία των Βέττιν, κόρη του Φρειδερίκου Χριστιανού της Σαξονίας, και είχε τέκνο:
Παραπομπές
Κατηγορία:Οίκος του Βίττελσμπαχ
Γ.Σ. Ηλιούπολης (καλαθοσφαίριση γυναικών)
Ο Γυμναστικός Σύλλογος Ηλιούπολης, γνωστός και με τη σύντμηση Γ.Σ.Η., είναι ελληνικό αθλητικό σωματείο που δραστηριοποείται στην περιοχή της Ηλιούπολης στην Αττική, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1953. Στο έμβλημά του απεικονίζεται ο Ήλιος και οι αθλητές του αγωνίζονται με χρώματα το κόκκινο και το μπλε. Έδρα του συλλόγου είναι το Α' Κλειστό Γυμναστήριο Ηλιούπολης. Πρόεδρος του διοικητικού συμβουλίου είναι ο Βασίλης Ζαφειρούλης. Καθήκοντα πρώτου προπονητή διατηρεί από τον Ιανουάριο του 2013 ο Γιάννης Γερεουδάκης με άμεσο συνεργάτη τον Μίλτο Στανέλλο.
Το γυναικείο τμήμα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου, το οποίο προϋπήρχε στη δεκαετία του 1990, ωστόσο με την τρέχουσα μορφή του λειτουργεί από το 2012 και μετά.
Πρώτα βήματα στις Εθνικές Κατηγορίες (1993-1997)
Η λήξη της αγωνιστικής περιόδου 1993-94 βρήκε τη γυναικεία ομάδα της Ηλιούπολης Πρωταθλήτρια Αττικής, με αποτέλεσμα να ανέλθει στη δεύτερη τη τάξει Εθνική Κατηγορία που ήταν τότε η Β' Εθνική. Τρία χρόνια μετά, το καλοκαίρι του 1997, εντάχθηκε στο δυναμικό της νεοσύστατης Α2 Εθνικής Κατηγορίας.
Ο σύλλογος συμμετείχε επίσης στις δύο πρώτες διοργανώσεις του Κυπέλλου Ελλάδος, θεσμός που δημιουργήθηκε το 1994.
Επταετία στην Α2 Εθνική (1997-2004)
Την αγωνιστική περίοδο 1997-98, την πρώτη που διοργανώθηκε γυναικείο Πρωτάθλημα Α2 Εθνικής, η Ηλιούπολη ήταν η μία από τις 12 ομάδες που αγωνίστηκαν σε αυτό. Στην τελική κατάταξη βρέθηκε στην 9η θέση, με 8 νίκες και 14 ήττες, αποφεύγοντας οριακά τον υποβιβασμό. Την ίδια χρονιά συμμετείχε και στο θεσμό του Κυπέλλου Ελλάδος, σε δύο συνολικά αγώνες. Στον πρώτο επικράτησε εκτός έδρας του Φιλίππου Βέροιας με σκορ 35-71, ενώ στο δεύτερο γνώρισε εντός έδρας τον αποκλεισμό από την Α.Ε.Κ. Τρίπολης με σκορ 61-65.
Την επόμενη χρονιά, 1998-99, στην Α2 Εθνική δήλωσαν συμμετοχή και πάλι 12 σύλλογοι. Ο Γ.Σ.Η. βελτίωσε τη θέση του στην τελική κατάταξη, τερματίζοντας 5ος την άνοιξη. Η συγκομιδή του ήταν 13 νίκες και 9 ήττες, όσες και των συλλόγων της Γλυφάδας και της Αγίας Παρασκευής, μεταξύ των οποίων τοποθετήθηκε βάσει των επόμενων κριτηρίων κατάταξης. Η πορεία της Ηλιούπολης στο Κύπελλο ξεκίνησε στη 2η Αγωνιστική της Β' Φάσης, όπου και ηττήθηκε εκτός έδρας από τον Άρη Χολαργού με σκορ 50-39.
Η περίοδος 1999-00 ήταν για την ομάδα σε μεγάλο βαθμό επανάληψη της προηγούμενης. Έχοντας συλλέξει για μία ακόμη φορά 13 νίκες και 9 ήττες, τερμάτισε εκ νέου στην 5η θέση της τελικής βαθμολογίας, χωρίς να παρατηρηθεί αυτή τη φορά ισοβαθμία. Παράλληλα προσέθεσε στο ιστορικό της ένα ακόμη παιχνίδι Κυπέλλου, στο οποίο και ηττήθηκε εντός έδρας από το Γυμναστικό Κομοτηνής με οριακό σκορ 55-56.
Ο σύλλογος μπήκε δυναμικά στη νέα χιλιετία βελτιώνοντας περαιτέρω τη θέση του την αγωνιστική περίοδο 2000-01. Με τις ομάδες της Α2 Εθνικής να παραμένουν 12 στον αριθμό, εκείνη της Ηλιούπολης κατάφερε να συγκεντρώσει 19 νίκες σε 22 αγωνιστικές, δύο λιγότερες από την Πρωταθλήτρια Γλυφάδα. Στην τελική κατάταξη βρέθηκε στην 3η θέση, χωρίς να καταφέρει να εξασφαλίσει την άνοδο στην κορυφαία Κατηγορία. Πληθωρική ήταν και η παρουσία της ομάδας στο Κύπελλο, που κατάφερε να ξεπεράσει με δύο διαδοχικές εντός έδρας νίκες την Α' Φάση. Ειδικότερα νίκησε 54-47 το Παλαιό Φάληρο και 59-49 τον Άρη Θήβας. Την πορεία της σταμάτησε ο Πανσερραϊκός που επικράτησε στην Ηλιούπολη με σκορ 67-70.
Την επόμενη χρονιά, 2001-02, η Ηλιούπολη άγγιξε ξανά την άνοδο χωρίς να τα καταφέρει τελικά. Η προσπάθειά της επέφερε 17 νίκες και 5 ήττες. Ισοβάθμισε κάτω από τον πρωτοπόρο Ηρακλή Θεσσαλονίκης με τις Εσπερίδες Καλλιθέας. Ωστόσο ατύχησε στην ισοβαθμία και τερμάτισε εκ νέου στην 3η θέση. Στο θεσμό του Κυπέλλου απέκλεισε διαδοχικά τον Πρωτέα Βούλας (77-32) και το Περιστέρι (57-30) νικώντας αμφότερους εντός έδρας στα πλαίσια της Α' Φάσης. Στη συνέχεια αποκλείστηκε χάνοντας εντός έδρας από τον Παναθηναϊκό σε αγώνα που έληξε με σκορ 48-73.
Την αγωνιστική περίοδο 2002-03 η ομάδα απώλεσε λίγη από τη δυναμικότητά της, χωρίς, ωστόσο, να κινδυνέψει με υποβιβασμό. Η λήξη της αγωνιστικής δράσης τη βρήκε στην 6η θέση της κατάταξης, έχοντας να επιδείξει 11 νίκες και ισάριθμες ήττες. Στην πρεμιέρα του Κυπέλλου επικράτησε εντός έδρας του Πρωτέα Ελευθερίου-Κορδελιού με σκορ 54-43, αλλά αυτή τη φορά δεν κατάφερε να ξεφύγει από τα όρια της Α' Φάσης. Συγκεκριμένα αποκλείστηκε στη 2η Αγωνιστική από το Θερμαϊκό Θέρμης στη Θεσσαλονίκη με σκορ 61-41.
Το καλοκαίρι του 2003 έλαβε χώρα σημαντική αναδιάρθρωση των Κατηγοριών, με χαρακτηριστικότερες αλλαγές την κατάργηση της Β' Εθνικής Κατηγορίας και τη διάσπαση της Α2 Εθνικής σε δύο Ομίλους των 12 ομάδων. Στην πρώτη υποχρέωση της ομάδας της Ηλιούπολης για το Κύπελλο Ελλάδος γνώρισε τον αποκλεισμό άμεσα από τον Αστέρα Πολυγώνου με σκορ 52-48. Παρόλο που οι αποστάσεις των εκτός έδρας αγώνων μειώθηκαν για την Ηλιούπολη, αυτή δεν κατάφερε να ανταποκριθεί στις προκλήσεις της Α2 Κατηγορίας. Είχε απολογισμό 5 νίκες και 17 ήττες, με συνέπεια να κατρακυλήσει στην 11η και προτελευταία θέση της βαθμολογίας για τη χρονιά 2003-04. Με τον υποβιβασμό της ομάδας στα τοπικά πρωταθλήματα έκλεισε ένας μεγάλος κύκλος και το τμήμα σταδιακά υπέπεσε σε αδράνεια.
Απορρόφηση από την Ακαδημία (2009)
Το καλοκαίρι του 2009 το τμήμα γυναικών του Γ.Σ.Η., το οποίο βρισκόταν σε αδράνεια, απορροφήθηκε από το αντίστοιχο της Ακαδημίας Ηλιούπολης.
Ανασύσταση τμήματος (2012-2017)
Μετά από μία δεκαετία πλήρους αδράνειας το γυναικείο τμήμα της Ηλιούπολης λειτούργησε ξανά, δηλώνοντας συμμετοχή στο Πρωτάθλημα της Γ' Κατηγορίας Γυναικών της Ε.Σ.Κ. Αττικής. Πρώτος προπονητής της ομάδας ανέλαβε ο Μίλτος Στανέλλος με συνεργάτη το Σάκη Φέξη. Τεχνικός διευθυντής όλων των τμημάτων ήταν ο Γιάννης Γερεουδάκης και team manager ο Χρήστος Πετρόπουλος. Η ομάδα τοποθετήθηκε στο 2ο Όμιλο, από κοινού με τη συντοπίτισσά της Ακαδημία και εννέα ακόμη συλλόγους. Στην τελική βαθμολογική κατάταξη της χρονιάς 2012-13, βρέθηκε να ισοβαθμεί στην κορυφή με τα Καλύβια Θορικού, έχοντας συλλέξει 17 νίκες σε 18 αγώνες. Βάσει των μεταξύ τους αποτελεσμάτων, η Ηλιούπολη στάθηκε άτυχη της ισοβαθμίας, κατάφερε, ωστόσο, έστω και ως δεύτερη να ανέλθει στη Β' Κατηγορία. Ο στόχος επετεύχθη επικρατώντας σε αγώνα μπαράζ επί της Εστίας Φιλίας, που είχε τερματίσει στην αντίστοιχη θέση του άλλου Ομίλου.
Την επόμενη χρονιά, 2014-15, παρόλο που η Ηλιούπολη προετοίμασε δυνατό ρόστερ για τα δεδομένα του τοπικού Πρωταθλήματος, δεν κατάφερε να διακριθεί στα πλαίσια της Α' Κατηγορίας. Έχοντας 11 ανταγωνιστές στη διεκδίκηση της ανόδου, τερμάτισε στην 7η θέση του βαθμολογικού πίνακα. Ο απολογισμός της χρονιάς ήταν 13 νίκες και 9 ήττες, επίδοση που δεν επαρκούσε για να στείλει την ομάδα στα Play-Offs. Σε ό,τι αφορά το Κύπελλο Αττικής, αποκλείστηκε στη «Φάση των 8» από τον Προμηθέα Χαλανδρίου με σκορ 57-46.
Η επιστροφή στις Εθνικές Κατηγορίες επετεύχθη την αγωνιστική περίοδο 2015-16 οπότε και η Ηλιούπολη αναδείχθηκε Πρωταθλήτρια στην Α' Κατηγορία Ε.Σ.Κ.Α. Κατά την ολοκλήρωση της Κανονικής Περιόδου βρέθηκε στην κορυφή του βαθμολογικού πίνακα με 21 νίκες σε 22 αγωνιστικές, απέναντι σε 11 αντιπάλους. Στη συνέχεια διασταυρώθηκε στη διαδικασία των Play-Offs με τον 4ο Προμηθέα Χαλανδρίου. Την πρόκριση στους Τελικούς θα λάμβανε η ομάδα που πρώτη θα συγκέντρωνε 3 νίκες, μεταφέροντας και τα αποτελέσματα της Κανονικής Περιόδου. Η Ηλιούπολη ήδη προηγούταν με δύο νίκες και πέτυχε άμεσα την επιπλέον που είχε ανάγκη στην έδρα της με σκορ 54-52. Στην τελική φάση διασταυρώθηκε με τα Καλύβια Θορικού απέναντι στα οποία επίσης προηγούταν με δύο νίκες. Επικρατώντας στην έδρα της με σκορ 67-50 έκανε το 3-0 στη σειρά και πανηγύρισε μαζί με το Πρωτάθλημα και την επιστροφή της στην Α2 Εθνική Κατηγορία μετά από 12 χρόνια. Παραδόξως στο Κύπελλο Αττικής η ομάδα δεν είχε αξιόλογη πορεία τη χρονιά αυτή, αφού απέτυχε να μπει στην οκτάδα, έχοντας ηττηθεί με σκορ 58-48 από τον Κρόνο Γέρακα.
Κατά την αγωνιστική περίοδο 2016-17, ο Γ.Σ. Ηλιούπολης έλαβε μέρος στο Πρωτάθλημα της Α2 Εθνικής Κατηγορίας Γυναικών που διοργάνωσε η Ελληνική Ομοσπονδία Καλαθοσφαίρισης και ειδικότερα στον Όμιλο Νότου. Ολοκλήρωσε τις αγωνιστικές του υποχρεώσεις στην 7η θέση της τελικής βαθμολογικής κατάταξης, ανανεώνοντας την παρουσία του στην Κατηγορία το επόμενο φθινόπωρο. Ο απολογισμός της χρονιάς ήταν 10 νίκες και 10 ήττες, ενώ δεν παρατηρήθηκε ισοβαθμία με άλλη ομάδα. Πρώτη σκόρερ της ομάδας ήταν η Χριστίνα Θεοδώρου με 248 πόντους. Ακολούθησε από κοντά η Ελένη Γεωργούση με 246 πόντους. Η τελευταία είχε επιπλέον την 5η καλύτερη επίδοση στη συλλογή τριπόντων στο σύνολο του Πρωταθλήματος Νότου (39 στον αριθμό). Στη διοργάνωση του Κυπέλλου Ελλάδος, ο σύλλογος γνώρισε την ήττα στην 1η Αγωνιστική της Α' Φάσης από τον Άρη Πετρούπολης με σκορ 54-62.
Εξωτερικοί σύνδεσμοι
Καλαθοσφαιριση γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 2012
Παύλος και Βιργινία
Παύλος και Βιργινία (γαλλικός τίτλος: Paul et Virginie) είναι μυθιστόρημα του Μπερναντέν ντε Σαιν-Πιέρ που δημοσιεύτηκε το 1788, στις παραμονές της Γαλλικής Επανάστασης. Αφηγείται ένα δραματικό νεανικό ειδύλλιο και είναι εμπνευσμένο από τις αντιλήψεις του Ζαν-Ζακ Ρουσσώ για τη ζωή στη φύση.
Η υπόθεση διαδραματίζεται στον σημερινό Μαυρίκιο, τότε γαλλική αποικία, και αναφέρεται στον ανεκπλήρωτο έρωτα δύο παιδιών που µεγάλωσαν µαζί στο παραδεισένιο νησί. Ο συγγραφέας έζησε στο νησί για ένα διάστημα και απεικόνισε στο μυθιστόρημα ένα ναυάγιο που είδε εκεί.
Το βιβλίο είχε άμεση επιτυχία και μεταφράστηκε στις κύριες ευρωπαϊκές γλώσσες. Ενέπνευσε μεγάλο αριθμό έργων, ζωγραφικών, μουσικών, θεατρικών, όπερας ήδη από το 1791. Θεωρήθηκε επίσης βασικό κείμενο για την εκπαίδευση παιδιών και νέων κατά τον 19ο αιώνα, στη Γαλλία και σε άλλες χώρες.
Θέματα
αριστερά|μικρογραφία|Μνημείο του [[Μπερναρντέν ντε Σαιν-Πιερ|Μπερναντέν ντε Σαιν-Πιέρ στον Βοτανικό κήπο στο Παρίσι. Ο Παύλος και η Βιρτζίνια στο βάθρο.]] Το μυθιστόρημα του Μπερναντέν ντε Σαιν-Πιέρ επικρίνει τις κοινωνικές ταξικές διακρίσεις της γαλλικής κοινωνίας του 18ου αιώνα. Περιγράφει την τέλεια ισότητα των κοινωνικών σχέσεων στον Μαυρίκιο, όπου οι κάτοικοι μοιράζονται τα υπάρχοντά τους, έχουν ίσες ποσότητες γης και όλοι εργάζονται για να την καλλιεργήσουν. Ζουν αρμονικά, χωρίς βία ή αναταραχές. Οι πεποιθήσεις του συγγραφέα απηχούν εκείνες των φιλοσόφων του Διαφωτισμού. Υποστηρίζει τη χειραφέτηση των σκλάβων. Ήταν φίλος του κυβερνήτη του Μαυρικίου, ο οποίος εμφανίζεται στο μυθιστόρημα να παρέχει εκπαίδευση και ενθάρρυνση στους ιθαγενείς του νησιού. Παρόλο που ο Παύλος και η Βιργινία έχουν σκλάβους, εκτιμούν τον κόπο τους και δεν τους φέρονται άσχημα. Όταν άλλοι σκλάβοι του μυθιστορήματος υφίστανται κακομεταχείριση, οι ήρωες του βιβλίου αντιτίθενται στους σκληρούς αφέντες. μικρογραφία|250x250εσ|Ο Παύλος και η Βιρτζίνια ζητούν χάρη για μια σκλάβα που είχε δραπετεύσει Στο έργο παρουσιάζεται η άποψη του Διαφωτισμού για τη θρησκεία: ο Θεός ή «Πρόνοια» έχει σχεδιάσει έναν κόσμο αρμονικό και ευχάριστο. Οι χαρακτήρες ζουν από τη γη χωρίς να χρειάζονται τεχνολογία ή ανθρωπογενείς παρεμβολές. Για παράδειγμα, αντιλαμβάνονται τον χρόνο παρατηρώντας τις σκιές των δέντρων. Ο Μαυρίκιος παρουσιάζεται σαν επίγειος παράδεισος, θεωρώντας «ότι η γη σχεδιάστηκε για την επίγεια ευτυχία και ευκολία του ανθρώπου».
Το μυθιστόρημα, ένα από τα πιο επιδραστικά έργα της γαλλικής λογοτεχνίας του 18ου αιώνα, εισάγει θέματα όπως ο εξωτισμός, ο έρωτας και ο θάνατος που θα αναπτυχθούν περαιτέρω από τους Ρομαντικούς συγγραφείς του επόμενου αιώνα.
Υπόθεση
αριστερά|μικρογραφία|250x250εσ|Η παιδική ηλικία του Παύλου και της Βιργινίας Η ιστορία ξεκινά με την αφήγηση ενός νεαρού άνδρα που βρίσκεται στον Μαυρίκιο. Στους περιπάτους του, ο αφηγητής ανακαλύπτει δύο μικρές καλύβες ερειπωμένες. Συναντά έναν ηλικιωμένο άντρα και τον ρωτά για την ιστορία των ανθρώπων που έζησαν εδώ κι αυτός του διηγείται την ιστορία του Παύλου και της Βιργινίας.
Είναι αρχικά η ιστορία δύο Γαλλίδων: της μαντάμ ντε λα Τουρ, χήρας ενός ελευθεριακού αριστοκράτη που η ισχυρή οικογένειά του τον είχε αποκηρύξει μετά τον ανάρμοστο γάμο του, και της Μαργκερίτ, μιας Βρετόνης αγρότισσας που κάποιος την αποπλάνησε. Έφυγαν από τη Γαλλία για να αποφύγουν την ατίμωση, και οι δύο ήταν έγκυες.
Γύρω στο 1726 έφεραν στον κόσμο τα παιδιά τους. Η μαντάμ ντε λα Τουρ την Βιργινία και η Μαργκερίτ τον Παύλο. Στη συνέχεια αποφασίζουν να ενώσουν τη μοίρα τους και να μεγαλώσουν μαζί τα παιδιά τους, με τη βοήθεια μερικών κατοίκων: τη Μαρί και τον Ντομίνγκ.
Ζουν σε μεγάλη φτώχεια, μακριά από τον πολιτισμό, αναγκασμένοι να δουλέψουν τη γη για να τραφούν, αλλά μέσα σε μια υπέροχη και γενναιόδωρη τροπική φύση. Τα παιδιά τους μεγαλώνουν μέσα στην ομορφιά της φύσης και την αγάπη των μητέρων τους. Για τις μητέρες τους, τα παιδιά τους καθώς και τη Μαρί και τον Ντομίνγκ, τους υπηρέτες τους, είναι μια εποχή ειρήνης: «Κάθε μέρα ήταν γι' αυτές τις οικογένειες μια μέρα ευτυχίας και γαλήνης. Ούτε ο φθόνος ούτε η φιλοδοξία τους βασάνιζε….» μικρογραφία|Το ναυάγιο της Βιργινίας, εικονογράφηση του [[Πιερ-Πωλ Πρυντόν σε έκδοση του 1806]] Στην εφηβεία γεννιέται μια έλξη μεταξύ του Παύλου και της Βιργινίας, η οποία είναι η πρώτη που το παρατηρεί και την προβληματίζει βαθιά. Την ίδια εποχή, ένας τυφώνας κατέστρεψε τη φάρμα τους.
Η κυρία ντε λα Τουρ ανησυχεί για την κόρη της. Όταν λαμβάνει ένα γράμμα από μια θεία της, η οποία προσκαλεί τη Βιργινία στη Γαλλία για να λάβει εκπαίδευση καθώς και την περιουσία του πατέρα της, η μητέρα διστάζει και στη συνέχεια υποχωρεί, κάπως αναγκασμένη από τα επιχειρήματα ενός ιερέα που την πείθει, υπό τις διαταγές του κυβερνήτη του νησιού.
Η Βιργινία φεύγει για τη Γαλλία, ο Παύλος περνάει πολύ άσχημα με τον χωρισμό. Για να αλληλογραφεί μαζί της αποφασίζει να μάθει να διαβάζει και να γράφει. αριστερά|μικρογραφία|250x250εσ|Ο θάνατος της Βιργινίας, Ωγκυστέν Λεγκράν, τέλη 18ου αιώνα Αλλά για περισσότερο από ένα χρόνο η αλληλογραφία τους παραμένει αναπάντητη, η θεία της Βιργινίας κρύβει τα γράμματα, παρόλο που η κοπέλα δυσκολεύεται που αποχωρίστηκε την οικογένειά της. Επιπλέον, οι τρόποι της κοινωνίας που πρέπει να προσαρμοστεί δεν της ταιριάζουν καθόλου και προτιμάει να επιστρέψει. Ανακοινώνεται τελικά η επιστροφή της στο νησί, προς μεγάλη χαρά του Παύλου.
Ωστόσο, το πλοίο που τη φέρνει πίσω ναυαγεί στην ακτή του νησιού λόγω καταιγίδας. Λόγω των κυμάτων και της άρνησής της να βγάλει τα ρούχα της μπροστά σε έναν ναύτη που ήθελε να τη σώσει κολυμπώντας, η Βιργινία πνίγεται κάτω από τα μάτια των συγγενών της, που παρακολουθούν από την ακτή.
Αντιμέτωπος με αυτή την τραγωδία, ο Παύλος βυθίζεται στη θλίψη και υποκύπτει στον πόνο της απώλειας της αγαπημένης του. Λίγο αργότερα πέθαναν από θλίψη όλοι, οι μητέρες τους καθώς και η Μαρί και ο Ντομίνγκ, οι πιστοί τους υπηρέτες.
Επίδραση
μικρογραφία|Οι μητέρες του Παύλου και της Βιργινίας με τα παιδιά, πίνακας ανωνύμου (μετά το 1846) Το μυθιστόρημα αναφέρεται συχνά σε έργα μυθιστοριογράφων μέχρι την εποχή μας, μεταξύ των οποίων:
Παραπομπές
Κατηγορία:Γαλλικά μυθιστορήματα
Γκραν Πρι Σιγκαπούρης 2019 (Φόρμουλα 1)
Το Γκραν Πρι Σιγκαπούρης 2019 είναι ο 15ος αγώνας στο Παγκόσμιο πρωτάθλημα Φόρμουλα 1 (2019) και διεξήχθη στην πίστα Marina Bay Street Circuit στη Σιγκαπούρη το τριήμερο 20-22 Σεπτεμβρίου 2019.
Ελαστικά
Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή.
Συμμετέχοντες και επιλεγμένα ελαστικά
Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά είχαν διαλέξει για το τριήμερο.
Free Practice 2 (FP2)
Στα δεύτερα δοκιμαστικά της Παρασκευής, στις 20 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 21 Σεπτεμβρίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 21 Σεπτεμβρίου 2019 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Λιούις Χάμιλτον να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Αγώνας
Ο αγώνας διεξήχθη την Κυριακή 22 Σεπτεμβρίου 2019.
Ποινές
Εδώ παρουσιάζονται οι ποινές που δέχθηκαν οι οδηγοί πριν την έναρξη των αγώνων.
Βαθμολογίες μετά τον αγώνα
Σημείωση: Και στις δύο βαθμολογίες αναγράφονται μόνο οι πέντε πρώτοι.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2019 Κατηγορία:Αθλητισμός στη Σιγκαπούρη
Γκράντισκα (Βοσνία και Ερζεγοβίνη)
Η Γκράντισκα (Σερβικά Κυριλλικά: Градишка) είναι πόλη και δήμος στη βορειοδυτική Βοσνία και Ερζεγοβίνη, και αποτελεί μέρος της οντότητας της Σερβικής Δημοκρατίας. Ο δήμος βρίσκεται στην πεδιάδα Λιγιέβτσε, στην δεξιά όχθη του ποταμού Σάβα, απέναντι από την Στάρα Γκράντισκα της Κροατίας, και περίπου 40 χιλιόμετρα βόρεια της Μπάνια Λούκα.
Ιστορία
Από το 1929 έως το 1941, η Γκράντισκα αποτελούσε μέρος της Μπανόβινας του Βρμπας του Βασιλείου της Γιουγκοσλαβίας. Στην γιουγκοσλαβική περίοδο, η πόλη ήταν γνωστή ως Μποσάνσκα Γκράντισκα. Κατά τη διάρκεια του Πολέμου της Βοσνίας, η πόλη ενσωματώθηκε στη Σερβική Δημοκρατία της Βοσνίας.
Πολιτισμός
μικρογραφία|333x333εσ|Η Σερβική Ορθόδοξη Εκκλησία της Γκραντίσκα. Η πόλη έχει έναν Σερβικο Ορθόδοξο καθεδρικό ναό αφιερωμένο στην στη Θεοτόκο.
Δημογραφία
Ακολουθεί ένας πίνακας του πληθυσμού της πόλης:
Οικισμοί
Ο δήμος της Γκράντισκα αποτελείται από τους εξής οικισμούς: Αντζίτσι, Μπαράτζι, Μπερέκ, Μπιστρίτσα, Μποκ Γιάνκοβατς, Μπρεστόβτσινα, Μπούκοβατς, Μπούκβικ, Τσεροβλιάνι, Τσιμιρότι, Τσάτρνγια, Τσελίνοβατς, Τσίκουλε, Ντόνγια Ντόλινα, Ντόνγια Γιουρκόβιτσα, Ντόνγι Καραϊζόβτσι, Ντόνγι Ποντγκράντσι, Ντραγκέλγι, Ντούμπραβε, Ντουσάνοβο, Ελεζαγκίτσι, Γκάσνιτσα, Γκόρνγια Ντόλινα, Γκόρνγια Γιουρκόβιτσα, Γκόρνγια Λιποβάτσα, Γκόρνγι Καραϊζόβτσι, Γκόρνγι Ποντγκράντσι, Γκραντίσκα, Γκρμπάβτσι, Γκρέντα, Γιαμπλάνιτσα, Γιάζοβατς, Γιέλιτσι, Κίγιεβτσι, Κοτσίτσεβο, Κοζάρα, Κοζίντσι, Κραϊτσινόβτσι, Κραγίσνικ, Κρούσκικ, Λαμίντσι Μπρεζίτσι, Λαμίντσι Ντούμπραβε, Λαμίντσι Τζαρουζάνι, Λαμίντσι Σρετζάνι, Λίσκοβατς, Λουζάνι, Μάτσκοβατς, Μασίτσι, Μίτσιγιε, Μιλόσεβο Μπρντο, Μιλγιέβιτσι, Μόκριτσε, Νόβα Τοπόλα, Νόβο Σέλο, Οράχοβα, Ορούμπιτσα, Πέτροβο Σέλο, Ρογκόλγι, Ρομανόβτσι, Ρόβινε, Σαμάρντζιγιε, Σεφερόβτσι, Σόβιακ, Σρέντνγια Γιουρκόβιτσα, Σασκινόβτσι, Σιμίτσι, Τρεμπόβλιανι, Τρνόβατς, Τροσέλγι, Τούργιακ, Ουζάρι, Βακούφ, Βιλούσι, Βρμπάσκα και Ζεράβιτσα.
Εξωτερικοί σύνδεσμοι
Κατηγορία:Πόλεις της Σερβικής Δημοκρατίας της Βοσνίας
Ηλεκτρική κουζίνα
δεξιά|μικρογραφία| Μια ηλεκτρική κουζίνα χρησιμοποιεί ηλεκτρική ενέργεια για να παρέχει θερμότητα. Η ηλεκτρική κουζίνα είναι φούρνος με ενσωματωμένη ηλεκτρική συσκευή θέρμανσης για το μαγείρεμα και το ψήσιμο. Οι ηλεκτρικές κουζίνες έγιναν δημοφιλείς ως αντικαταστάσεις για φούρνους στερεών καυσίμων (ξύλο ή κάρβουνο) που απαιτούσαν περισσότερη εργασία για τη λειτουργία και τη συντήρηση. Ορισμένες σύγχρονες κουζίνες διατίθενται σε μονάδα με ενσωματωμένους απορροφητήρες.
Οι ένας ή περισσότεροι «καυστήρες» (θερμαντικά στοιχεία) της κουζίνας μπορούν να ελέγχονται από έναν περιστροφικό διακόπτη με πεπερασμένο αριθμό θέσεων (που μπορεί να επισημαίνονται με αριθμούς όπως το 1 έως το 10 ή με ρυθμίσεις όπως Χαμηλή, Μέτρια και Υψηλή), καθεμία από τις οποίες εμπλέκει διαφορετικό συνδυασμό αντιστάσεων και επομένως διαφορετική θερμαντική ισχύ ή μπορεί να έχει έναν «άπειρο διακόπτη» που επιτρέπει σταθερή μεταβλητότητα μεταξύ της ελάχιστης και της μέγιστης ρύθμισης θερμότητας. Ορισμένες κουζίνες και διακόπτες διαθέτουν θερμοστάτες.
Πρώιμες πατέντες
Στις 20 Σεπτεμβρίου 1859, ο Τζορτζ Μπ. Σίμπσον έλαβε το δίπλωμα ευρεσιτεχνίας των ΗΠΑ #25532 για μια επιφάνεια «ηλεκτροθερμαντήρα» που θερμαίνεται από ένα πηνίο σύρματος πλατίνας το οποίο τροφοδοτείται από μπαταρίες. Σύμφωνα με τα λόγια του, είναι χρήσιμο για να «ζεσταίνουν τα δωμάτια, να βράζουν νερό, να μαγειρεύουν τα τρόφιμα...».
Ο Καναδός εφευρέτης Τόμας Αχέρν κατέθεσε το δίπλωμα ευρεσιτεχνίας #39916 το 1892 για έναν «Ηλεκτρικό Φούρνο», μια συσκευή που πιθανότατα χρησιμοποίησε για την προετοιμασία ενός γεύματος για ένα ξενοδοχείο στην Οτάβα εκείνη τη χρονιά. Ο Αχέρν και ο Γουόρεν Γ. Σόπερ ήταν ιδιοκτήτες της Chaudiere Electric Light and Power Company στην Οτάβα. Η ηλεκτρική κουζίνα παρουσιάστηκε στη Διεθνής Έκθεση του Σικάγου το 1893, όπου παρουσιάστηκε ένα ηλεκτρικό μοντέλο κουζίνας. Σε αντίθεση με την κουζίνα υγραερίου, η ηλεκτρική κουζίνα άργησε να πιάσει στην αγορά, εν μέρει λόγω της άγνωστης τεχνολογίας και της ανάγκης ηλεκτροδότησης των πόλεων και των κωμοπόλεων.
Το 1897, ο Γουίλιαμ Χάνταγουεϊ έλαβε το δίπλωμα ευρεσιτεχνίας των ΗΠΑ # 574537 για έναν «Αυτόματο ελεγχόμενο ηλεκτρικό φούρνο». μικρογραφία| Σχέδια που υποβλήθηκαν στις 29 Νοεμβρίου 1905 όταν ο Ντέιβιντ Κερλ Σμιθ απέκτησε ένα αυστραλιανό δίπλωμα ευρεσιτεχνίας (αρ. 4699/05) για την «ηλεκτρική εστία μαγειρέματος» του, επίσης γνωστή ως «Φούρνος του Κάλγκουρλι».
Φούρνος του Κάλγκουρλι
Το Νοέμβριο του 1905, ο Ντέιβιντ Κερλ Σμιθ, δημοτικός Ηλεκτρολόγος Μηχανικός στο Κάλγκουρλι της Δυτικής Αυστραλίας, υπέβαλε αίτηση για δίπλωμα ευρεσιτεχνίας (Δίπλωμα ευρεσιτεχνίας Aust No 4699/05) για μια συσκευή που υιοθέτησε (ακολουθώντας τον σχεδιασμό των εστιών αερίου), αυτό που αργότερα έγινε η διαμόρφωση για τους περισσότερες ηλεκτρικές κουζίνες: ένας φούρνος που καλύπτεται από μια εστία με ένα δίσκο γκριλ ανάμεσά τους. Η σόμπα του Κερλ Σμιθ δεν είχε θερμοστάτη. Η θερμότητα ελεγχόταν από τον αριθμό των εννέα στοιχείων της συσκευής που ήταν ενεργοποιημένα.
Μετά τη χορήγηση του διπλώματος ευρεσιτεχνίας το 1906, η κατασκευή του σχεδίου του Κερλ Σμιθ ξεκίνησε τον Οκτώβριο του ίδιου έτους. Ολόκληρη η παραγωγή αγοράστηκε από το τμήμα παροχής ηλεκτρικής ενέργειας του δήμου Κάλγκουρλι, το οποίο ενοικίασε τις κουζίνες στους κατοίκους. Περίπου 50 συσκευές κατασκευάστηκαν πριν οι υπερβάσεις κόστους γίνουν παράγοντας στην πολιτική του Συμβουλίου και το έργο ανεστάλη. Αυτή ήταν η πρώτη φορά που κατασκευάστηκαν οικιακές ηλεκτρικές κουζίνες με ρητό σκοπό να φέρουν «το μαγείρεμα με ηλεκτρικό ρεύμα.. σε οποιονδήποτε». Δεν υπάρχουν σωζόμενα παραδείγματα αυτής της κουζίνας, πολλές από τις οποίες περισυλλέκτηκαν λόγω της περιεκτικότητάς τους σε χαλκό κατά τον Α΄ Παγκόσμιο Πόλεμο.
Για να προωθήσει την κουζίνα, η σύζυγος του Ντέιβιντ Κερλ Σμιθ, Χ. Νόρα Κερλ Σμιθ (το γένος Μέρντοχ και μέλος της οικογένειας Μέρντοχ διακεκριμένη στη δημόσια ζωή της Αυστραλίας), έγραψε ένα βιβλίο μαγειρικής που περιείχε οδηγίες λειτουργίας και 161 συνταγές. Το Thermo-Electrical Cooking Made Easy, που δημοσιεύτηκε το Μάρτιο του 1907, είναι επομένως το πρώτο βιβλίο μαγειρικής στον κόσμο για ηλεκτρικές κουζίνες.
Από το 1908
Τρεις εταιρείες, στις Ηνωμένες Πολιτείες, άρχισαν να πωλούν ηλεκτρικές κουζίνες το 1908. Ωστόσο, οι πωλήσεις και η δημόσια αποδοχή άργησαν να αναπτυχθούν. Οι πρώτες ηλεκτρικές κουζίνες δεν ήταν ικανοποιητικές λόγω του κόστους της ηλεκτρικής ενέργειας (σε σύγκριση με το ξύλο, το κάρβουνο ή το φυσικό αέριο πόλης), την περιορισμένη ισχύ που διατίθεντο από την εταιρεία παροχής ηλεκτρικού ρεύματος, την κακή ρύθμιση θερμοκρασίας και τη μικρή διάρκεια ζωής των θερμαντικών στοιχείων. Η εφεύρεση του κράματος νιχρωμίου για σύρματα αντίστασης βελτίωσε το κόστος και την ανθεκτικότητα των θερμαντικών στοιχείων. Μέχρι τη δεκαετία του 1920, μια ηλεκτρική κουζίνα εξακολουθούσε να θεωρείται καινοτομία.
Μέχρι τη δεκαετία του 1930, η ωρίμανση της τεχνολογίας, το μειωμένο κόστος ηλεκτρικής ενέργειας και το εκσυγχρονισμένο στυλ των ηλεκτρικών κουζινών είχαν αυξήσει σημαντικά την αποδοχή της. Η ηλεκτρική κουζίνα άρχισε σιγά σιγά να αντικαθιστά τη κουζίνα υγραερίου, ειδικά στις οικιακές κουζίνες.
Παραλλαγές
αριστερά|μικρογραφία| Μια γυάλινη κεραμική εστία (2005) Οι πρώιμες ηλεκτρικές κουζίνες είχαν θερμαντικά πηνία αντίστασης που θέρμαιναν σιδερένιες εστίες, πάνω από τις οποίες τοποθετούνταν τα σκεύη. Τελικά, εισήχθησαν σύνθετα θερμαντικά στοιχεία, με τα ωμικά καλώδια να περικλείονται σε κοίλους μεταλλικούς σωλήνες γεμάτους με μαγνησίτη. Αυτοί οι σωλήνες, διατεταγμένοι σε μια σπείρα, υποστηρίζουν απευθείας τα μαγειρικά σκεύη.
Στη δεκαετία του 1970, άρχισαν να εμφανίζονται γυάλινες κεραμικές εστίες. Το γυαλί-κεραμικό έχει πολύ χαμηλή θερμική αγωγιμότητα και σχεδόν μηδενικό συντελεστή θερμικής διαστολής, αλλά αφήνει την υπέρυθρη ακτινοβολία να περάσει πολύ καλά. Ως θερμαντικά στοιχεία χρησιμοποιούνται ηλεκτρικά πηνία θέρμανσης ή λαμπτήρες αλογόνου. Λόγω των φυσικών χαρακτηριστικών της, η εστία θερμαίνεται πιο γρήγορα, παραμένει λιγότερη μεταθέρμανση και μόνο η πλάκα θερμαίνεται ενώ η διπλανή επιφάνεια παραμένει δροσερή. Αυτές οι εστίες έχουν λεία επιφάνεια και επομένως καθαρίζονται ευκολότερα, αλλά είναι σημαντικά πιο ακριβές.
Μια τρίτη τεχνολογία είναι η επαγωγική εστία, η οποία έχει επίσης λεία υαλοκεραμική επιφάνεια. Μόνο τα σιδηρομαγνητικά σκεύη λειτουργούν με επαγωγικές εστίες, οι οποίες θερμαίνονται μέσω ηλεκτρομαγνητικής επαγωγής.
Παραπομπές
Κατηγορία:Αμερικανικές εφευρέσεις Κατηγορία:Κουζίνα (χώρος)
Νοβέλλο
Το Νοβέλλο (ιταλικά: Novello) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Νουτσέττο
Το Νουτσέττο (ιταλικά: Nucetto) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Φίλιππος Φλωρίνος του Ζούλτσμπαχ
Ο Φίλιππος-Φλωρίνος, γερμ. Philip-Florinus (20 Ιανουαρίου 1630 - 4 Απριλίου 1703) από τον Οίκο του Βίττελσμπαχ-Παλατινάτου ήταν στρατάρχης της Αυστρίας.
Βιογραφία
Ήταν ο δευτερότοκος γιος του Αυγούστου κόμη του Ζούλτσμπαχ και της Χέντβιχ, κόρης του Ιωάννη-Αδόλφου δούκα του Χόλσταϊν-Γκόττορπ.
Ξεκίνησε τη στρατιωτική του σταδιοδρομία στο δουκάτο της Λωρραίνης. Έπειτα εισήλθε στο στρατό της Σουηδίας και πολέμησε υπό τον 2ο εξάδελφό του Κάρολο Ι΄ Γουσταύο της Σουηδίας εναντίον της Πρωσίας και έπειτα εναντίον της Δανίας (1658-60), όπου στον Δανο-Σουηδικό Πόλεμο ηττήθηκε στη μάχη του Νύμποργκ στη νήσο Φύνεν και διέφυγε τη νύχτα για να σώσει τη ζωή του.
Το 1660 απεβίωσε ο Κάρολος Ι΄ Γουσταύος και μετέβη στη Βενετία, όπου συμμετείχε στον Κρητικό Πόλεμο (1645-69) εναντίον των Οθωμανών. Το 1662, έπειτα από εσωτερικές διαφωνίες άφησε τη Βενετία και εισήλθε στην υπηρεσία των Αψβούργων της Αυστρίας. Έπαιξε σημαντικό ρόλο ως στρατάρχης και γενικός διοικητής του Ιππικού στην επιτυχημένη μάχη του Αγίου Γκοτάρντ το 1664.
Έπειτα από εκεί πολέμησε για τη Γαλλία, ξανά για τη Σουηδία και τελικά για τη Βαυαρία, όπου απεβίωσε το 1703.
Βιβλιογραφία
Κατηγορία:Οίκος του Βίττελσμπαχ
Ελίζαμπεθ Χάρτμαν
Η Μαίρη Ελίζαμπεθ Χάρτμαν (23 Δεκεμβρίου 1943 – 10 Ιουνίου 1987) ήταν Αμερικανίδα ηθοποιός της σκηνής και της οθόνης. Έκανε το ντεμπούτο της στη δημοφιλή ταινία του 1965 Ο τυφλός άγγελος, παίζοντας ένα τυφλό κορίτσι δίπλα στον Σίντνεϊ Πουατιέ. Ήταν ένας ρόλος για τον οποίο προτάθηκε για Όσκαρ Α' Γυναικείου Ρόλου και για Χρυσή Σφαίρα.
Εμφανίστηκε στο Τώρα που έγινες άνδρας του Φράνσις Φορντ Κόπολα ως Μπάρμπαρα Ντάρλινγκ, ρόλος για τον οποίο ήταν υποψήφια για δεύτερη Χρυσή Σφαίρα.
Η Χάρτμαν πρωταγωνίστησε επίσης στο πλευρό των Κλιντ Ίστγουντ και Τζέραλντιν Πέιτζ στην ταινία Ο προδότης του Ντον Σίγκελ.
Στη σκηνή, η Χάρτμαν μνημονεύεται για τις ερμηνείες της ως Λόρα στο έργο Γυάλινος Κόσμος, για την οποίο κέρδισε το βραβείο «Ηθοποιός της Χρονιάς» στο Οχάιο και της Έμιλι στην παράσταση του Μπρόντγουεϊ του 1969 Η μικρή μας πόλη. Η Χάρτμαν αποσύρθηκε από την υποκριτική το 1982.
Τα πρώτα χρόνια
Η Μαίρη Ελίζαμπεθ Χάρτμαν γεννήθηκε στις 23 Δεκεμβρίου 1943, στο Γιάνγκσταουν του Οχάιο. Ήταν κόρη της Κλερ (το γένος Μαλάλι, 1918–1997) και του Μπ. Σ. Χάρτμαν (1914–1964). Είχε μια αδερφή, την Τζάνετ, και έναν αδερφό, τον Γουίλιαμ. Κέρδισε κρατικό βραβείο καλύτερης ηθοποιού σε μια παραγωγή για την ερμηνεία της ως Λόρα στον Γυάλινο κόσμο. Παρακολούθησε το Πανεπιστήμιο Κάρνεγκι Μέλον στο Πίτσμπουργκ, όπου γνώρισε τον μελλοντικό σύζυγό της, Γκιλ Ντένις.
Η Χάρτμαν έπαιξε επίσης σε πολλές παραγωγές του Cleveland Playhouse, όπως Η τρελή του Σαγιό. Μετακόμισε στη Νέα Υόρκη για να ξεκινήσει οντισιόν για θεατρικά έργα εκεί. Το 1964, η Χάρτμαν πρωταγωνίστησε στην κωμωδία Everybody Out, the Castle is Sinking, η οποία δεν στέφθηκε με επιτυχία, ωστόσο η ερμηνεία της έτυχε και πάλι θετικής υποδοχής και οι παραγωγοί ταινιών την έλαβαν υπόψη.
Καριέρα
Τον Ιανουάριο του 1967, η αρθρογράφος Ντόροθι Μάνερς ανέφερε ότι η Χάρτμαν είχε επιλεγεί για τον ρόλο της Νίλι στην κινηματογραφική εκδοχή του Η κοιλάδα με τις κούκλες, έναντι άλλων διάσημων ηθοποιών του Χόλιγουντ. Ωστόσο, τον επόμενο μήνα, ανακοινώθηκε ότι η βραβευμένη με Όσκαρ Πάτι Ντιουκ είχε συμφωνήσει να υποδυθεί τη Νίλι, παρά τις συμβουλές του ατζέντη της.
Τελευταία χρόνια και θάνατος
Σε μεγάλο μέρος της ζωής της, η Χάρτμαν υπέφερε από κατάθλιψη. Το 1978, νοσηλεύτηκε στο The Institute of Living στο Χάρτφορντ του Κονέκτικατ. Το 1984 χώρισε από τον σύζυγό της, σεναριογράφο Γκιλ Ντένις, μετά από πέντε χρόνια που βρίσκονταν σε διάσταση. Τα τελευταία χρόνια της ζωής της, εγκατέλειψε εντελώς την υποκριτική και εργάστηκε σε ένα μουσείο στο Πίτσμπεργκ ενώ λάμβανε θεραπεία για την ασθένειά της. Το 1981, επέστρεψε στο θέατρο, σε μια περιφερειακή σκηνική παραγωγή του Morning's at Seven.:
Στις 10 Ιουνίου 1987, η Χάρτμαν πέθανε πηδώντας από το παράθυρο του διαμερίσματός της στον πέμπτο όροφο. Νωρίτερα εκείνο το πρωί, φέρεται να είχε τηλεφωνήσει στον ψυχίατρό της λέγοντας ότι ένιωθε απελπισμένη. Η Χάρτμαν κηδεύτηκε στο νεκροταφείο Forest Lawn Memorial Park στη γενέτειρά της.
Εξωτερικοί σύνδεσμοι
Κατηγορία:Αμερικανίδες ηθοποιοί φωνής Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου
Οντσίνο
Το Οντσίνο (ιταλικά: Oncino) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Καρκινογόνο
μικρογραφία|Τα τσιγάρα είναι γνωστά καρκινογόνα για τουλάχιστον 65 χρόνια. Καρκινογόνο είναι κάθε ουσία, ραδιοϊσότοπο ή ακτινοβολία που προάγει την καρκινογένεση (το σχηματισμό καρκίνου). Αυτό μπορεί να οφείλεται στην ικανότητα βλάβης του γονιδιώματος ή στη διαταραχή των κυτταρικών μεταβολικών διεργασιών. Αρκετές ραδιενεργές ουσίες θεωρούνται καρκινογόνες, αλλά η καρκινογόνος δράση τους αποδίδεται στην ακτινοβολία, για παράδειγμα ακτίνες γάμμα και σωματίδια άλφα, που εκπέμπουν. Συνήθη παραδείγματα μη ραδιενεργών καρκινογόνων είναι ο εισπνεόμενος αμίαντος, ορισμένες διοξίνες και ο καπνός του τσιγάρου. Αν και το κοινό γενικά συνδέει την καρκινογένεση με συνθετικές χημικές ουσίες, είναι εξίσου πιθανό να προκύψει τόσο από φυσικές όσο και από συνθετικές ουσίες. Τα καρκινογόνα δεν είναι απαραίτητα άμεσα τοξικά. Έτσι, η επίδρασή τους μπορεί να είναι ύπουλη.
Οι καρκινογόνες ουσίες, όπως αναφέρθηκε, είναι παράγοντες στο περιβάλλον ικανοί να συμβάλλουν στην ανάπτυξη του καρκίνου. Τα καρκινογόνα μπορούν να κατηγοριοποιηθούν σε δύο διαφορετικούς τύπους: εξαρτώμενα από την ενεργοποίηση και ανεξάρτητα από την ενεργοποίηση, και κάθε φύση επηρεάζει το επίπεδο και τον τύπο επιρροής τους όταν πρόκειται για την προώθηση της ανάπτυξης του καρκίνου. Αυτά μπορεί να κυμαίνονται από ορισμένους ιούς, όπως ο HPV, έως την υπερκατανάλωση αλκοόλ, ή ακόμη και υπερβολικές ποσότητες κόκκινων και επεξεργασμένων κρεάτων, επομένως επηρεάζουν την υγεία ενός ατόμου με τρόπους που μπορεί να μην συνδέονται άμεσα με καρκίνο. Οι καρκινογόνες ουσίες ανεξάρτητες από την ενεργοποίηση, όπως οι υπεριώδεις ακτίνες ή οι νιτροζαμίνες στα προϊόντα καπνού, διαθέτουν χαρακτηριστικά που τους επιτρέπουν να αλληλεπιδρούν άμεσα με το DNA και άλλα κυτταρικά συστατικά για να προκαλέσουν βλάβη. Αυτά περιλαμβάνουν τη μη απαίτηση μεταβολικής δράσης ή μοριακών αλλαγών για να δράσουν, γεγονός που συμπληρώνει την ικανότητά τους να διεγείρονται ηλεκτρικά, επιτρέποντάς τους να αλληλεπιδρούν με άτομα οξυγόνου και αζώτου σε αρνητικά φορτισμένα κυτταρικά περιβάλλοντα. Αυτός ο τύπος αλληλεπίδρασης οδηγεί σε αλλοίωση των βάσεων νουκλεοτιδίων του DNA, προκαλώντας διαταραχή αυτού του γενετικού υλικού. Αυτή η απόκλιση είναι επίσης υπεύθυνη για το σχηματισμό προσαγωγών DNA, τμημάτων DNA που συνδέονται με καρκινογόνες ουσίες, γεγονός που προκαλεί περαιτέρω βλάβη. Τελικά, η αποτυχία στους μηχανισμούς επιδιόρθωσης του DNA θα οδηγήσει σε συσσώρευση βλάβης στο DNA και πιθανώς στην ανάπτυξη καρκίνου.
Καρκίνος είναι κάθε ασθένεια στην οποία τα φυσιολογικά κύτταρα καταστρέφονται και δεν υφίστανται προγραμματισμένο κυτταρικό θάνατο τόσο γρήγορα όσο διαιρούνται μέσω της μίτωσης. Οι καρκινογόνες ουσίες μπορεί να αυξήσουν τον κίνδυνο καρκίνου αλλάζοντας τον κυτταρικό μεταβολισμό ή καταστρέφοντας το DNA απευθείας στα κύτταρα, κάτι που παρεμβαίνει στις βιολογικές διεργασίες και προκαλεί την ανεξέλεγκτη, κακοήθη διαίρεση, οδηγώντας τελικά στο σχηματισμό όγκων. Συνήθως, η σοβαρή βλάβη του DNA οδηγεί σε προγραμματισμένο κυτταρικό θάνατο, αλλά εάν η οδός προγραμματισμένου κυτταρικού θανάτου είναι κατεστραμμένη, τότε το κύτταρο δεν μπορεί να εμποδίσει τον εαυτό του να γίνει καρκινικό κύτταρο.
Υπάρχουν πολλές φυσικές καρκινογόνες ουσίες. Η αφλατοξίνη Β1, η οποία παράγεται από τον μύκητα Aspergillus flavus, ο οποίος αναπτύσσεται σε αποθηκευμένα δημητριακά, ξηρούς καρπούς και φυστικοβούτυρο, είναι ένα παράδειγμα ενός ισχυρού, φυσικού μικροβιακού καρκινογόνου παράγοντα. Ορισμένοι ιοί όπως η ηπατίτιδα Β και ο ιός των ανθρωπίνων θηλωμάτων έχει βρεθεί ότι προκαλούν καρκίνο στον άνθρωπο. Ο πρώτος που αποδείχθηκε ότι προκαλεί καρκίνο σε ζώα είναι ο ιός του σαρκώματος Ρους, που ανακαλύφθηκε το 1910 από τον Φράνσις Ρους. Άλλοι μολυσματικοί οργανισμοί που προκαλούν καρκίνο στον άνθρωπο περιλαμβάνουν ορισμένα βακτήρια (π.χ. ελικοβακτήριο του πυλωρού ) και έλμινθες (π.χ Οπισθόρχις μοσχογαλής και Κλωνόρχις ο κινεζικός ).
Οι συν-καρκινογόνες ουσίες είναι χημικές ουσίες που δεν προκαλούν απαραίτητα καρκίνο από μόνες τους, αλλά προάγουν τη δραστηριότητα άλλων καρκινογόνων ουσιών στην πρόκληση καρκίνου.
Μετά την είσοδο του καρκινογόνου στο σώμα, το σώμα προσπαθεί να το αποβάλει μέσω μιας διαδικασίας που ονομάζεται βιομετατροπή. Ο σκοπός αυτών των αντιδράσεων είναι να καταστήσουν το καρκινογόνο πιο υδατοδιαλυτό ώστε να μπορεί να απομακρυνθεί από το σώμα. Ωστόσο, σε ορισμένες περιπτώσεις, αυτές οι αντιδράσεις μπορούν επίσης να μετατρέψουν ένα λιγότερο τοξικό καρκινογόνο σε ένα πιο τοξικό καρκινογόνο.
Το DNA είναι πυρηνόφιλο. Ως εκ τούτου, τα διαλυτά ηλεκτρόφιλα άνθρακα είναι καρκινογόνα, επειδή το DNA τους επιτίθεται. Για παράδειγμα, ορισμένα αλκένια τοξικώνονται από ανθρώπινα ένζυμα για να παράγουν ένα ηλεκτροφιλικό εποξείδιο. Το DNA επιτίθεται στο εποξείδιο και συνδέεται μόνιμα σε αυτό. Αυτός είναι ο μηχανισμός πίσω από την καρκινογένεση του βενζο(α)πυρενίου στον καπνό του τσιγάρου, σε άλλα αρωματικά, στην αφλατοξίνη και στο αέριο μουστάρδας.
Ακτινοβολία
Η CERCLA («Περιεκτική περιβαλλοντική απόκριση, αποζημίωση και ευθύνη του 1980») προσδιορίζει όλα τα ραδιοϊσότοπα ως καρκινογόνα, αν και η φύση της εκπεμπόμενης ακτινοβολίας (άλφα, βήτα, γάμμα ή νετρονίων και η ραδιενεργή ισχύς), η επακόλουθη ικανότητά της να προκαλεί ιονισμό στους ιστούς και το μέγεθος της έκθεσης σε ακτινοβολία, καθορίζουν τον πιθανό κίνδυνο. Η καρκινογένεση της ακτινοβολίας εξαρτάται από τον τύπο της ακτινοβολίας, τον τύπο της έκθεσης και τη διείσδυση. Για παράδειγμα, η ακτινοβολία άλφα έχει χαμηλή διείσδυση και δεν αποτελεί κίνδυνο έξω από το σώμα, αλλά οι εκπομπές είναι καρκινογόνες όταν εισπνέονται ή καταπίνονται. Για παράδειγμα, η θοροτράστη, ένα (παρεμπιπτόντως ραδιενεργό) αιώρημα που χρησιμοποιήθηκε προηγουμένως ως σκιαγραφικό μέσο στη διάγνωση ακτίνων Χ, είναι ένα ισχυρό καρκινογόνο για τον άνθρωπο γνωστό λόγω της κατακράτησης του σε διάφορα όργανα και της επίμονης εκπομπής σωματιδίων άλφα. Η ιονίζουσα ακτινοβολία χαμηλού επιπέδου μπορεί να προκαλέσει ανεπανόρθωτη βλάβη στο DNA (που οδηγεί σε αναδιπλασιαστικά και μεταγραφικά σφάλματα που απαιτούνται για τη νεοπλασία ή μπορεί να πυροδοτήσει ιικές αλληλεπιδράσεις) που οδηγεί σε πρόωρη γήρανση και καρκίνο.
Δεν είναι όλα τα είδη ηλεκτρομαγνητικής ακτινοβολίας καρκινογόνα. Τα κύματα χαμηλής ενέργειας στο ηλεκτρομαγνητικό φάσμα, συμπεριλαμβανομένων των ραδιοκυμάτων, των μικροκυμάτων, της υπέρυθρης ακτινοβολίας και του ορατού φωτός πιστεύεται ότι δεν είναι, επειδή έχουν ανεπαρκή ενέργεια για να σπάσουν χημικούς δεσμούς. Τα στοιχεία για καρκινογόνες επιδράσεις της μη ιονίζουσας ακτινοβολίας είναι γενικά ασαφή, αν και υπάρχουν ορισμένες τεκμηριωμένες περιπτώσεις τεχνικών ραντάρ με παρατεταμένη υψηλή έκθεση που αντιμετωπίζουν σημαντικά υψηλότερη συχνότητα εμφάνισης καρκίνου.
Η ακτινοβολία υψηλότερης ενέργειας, συμπεριλαμβανομένης της υπεριώδους ακτινοβολίας (που υπάρχει στο ηλιακό φως), των ακτίνων Χ και της ακτινοβολίας γάμμα, είναι γενικά καρκινογόνος, εάν λαμβάνεται σε επαρκείς δόσεις. Για τους περισσότερους ανθρώπους, η υπεριώδης ακτινοβολία από το ηλιακό φως είναι η πιο κοινή αιτία καρκίνου του δέρματος. Στην Αυστραλία, όπου τα άτομα με χλωμό δέρμα εκτίθενται συχνά σε ισχυρό ηλιακό φως, το μελάνωμα είναι ο πιο κοινός καρκίνος που διαγιγνώσκεται σε άτομα ηλικίας 15-44 ετών.
Ουσίες ή τρόφιμα που ακτινοβολούνται με ηλεκτρόνια ή ηλεκτρομαγνητική ακτινοβολία (όπως μικροκύματα, ακτίνες Χ ή γάμμα) δεν είναι καρκινογόνες. Αντίθετα, η μη ηλεκτρομαγνητική ακτινοβολία νετρονίων που παράγεται μέσα σε πυρηνικούς αντιδραστήρες μπορεί να παράγει δευτερογενή ακτινοβολία μέσω της πυρηνικής μεταστοιχείωσης.
Σε έτοιμα φαγητά
Οι χημικές ουσίες που χρησιμοποιούνται σε επεξεργασμένα και παστά κρέατα, όπως ορισμένες μάρκες μπέικον, λουκάνικα και ζαμπόν, ενδέχεται να παράγουν καρκινογόνες ουσίες. Για παράδειγμα, τα νιτρώδη που χρησιμοποιούνται ως συντηρητικά τροφίμων σε αλλαντικά, όπως το μπέικον, έχουν επίσης σημειωθεί ως καρκινογόνα με δημογραφικούς δεσμούς, αλλά όχι αιτιώδεις, με τον καρκίνο του παχέος εντέρου. Το μαγείρεμα φαγητού σε υψηλές θερμοκρασίες, για παράδειγμα το ψήσιμο στη σχάρα ή το μπάρμπεκιου κρεάτων, μπορεί επίσης να οδηγήσει στο σχηματισμό μικρών ποσοτήτων πολλών ισχυρών καρκινογόνων ουσιών που είναι συγκρίσιμες με εκείνες που βρίσκονται στον καπνό του τσιγάρου (π.χ. βενζο[α]πυρένιο). Το καρβούνιασμα των τροφίμων μοιάζει με οπτανθρακοποίηση και πυρόλυση καπνού και παράγει καρκινογόνες ουσίες. Υπάρχουν πολλά καρκινογόνα προϊόντα πυρόλυσης, όπως οι πολυπυρηνικοί αρωματικοί υδρογονάνθρακες, οι οποίοι μετατρέπονται από ανθρώπινα ένζυμα σε εποξείδια, τα οποία προσκολλώνται μόνιμα στο DNA. Το προ-ψήσιμο των κρεάτων σε φούρνο μικροκυμάτων για 2-3 λεπτά πριν το ψήσιμο μειώνει τον χρόνο στο ζεστό τηγάνι και αφαιρεί τις πρόδρομες ουσίες της ετεροκυκλικής αμίνης (HCA), οι οποίες μπορούν να βοηθήσουν στην ελαχιστοποίηση του σχηματισμού αυτών των καρκινογόνων ουσιών.
Το ψήσιμο στο φούρνο ή το ψήσιμο στη σχάρα, ειδικά αμυλούχων τροφών, μέχρι να σχηματιστεί φρυγανισμένη κρούστα δημιουργεί σημαντικές συγκεντρώσεις ακρυλαμιδίου. Αυτή η ανακάλυψη το 2002 οδήγησε σε διεθνείς ανησυχίες για την υγεία. Ωστόσο, μεταγενέστερη έρευνα διαπίστωσε ότι δεν είναι πιθανό τα ακρυλαμίδια στα καμένα ή καλά μαγειρεμένα τρόφιμα να προκαλούν καρκίνο στον άνθρωπο. Η Cancer Research UK κατηγοριοποιεί την ιδέα ότι η καμένη τροφή προκαλεί καρκίνο ως «μύθο».
Στα τσιγάρα
Υπάρχει ισχυρή συσχέτιση του καπνίσματος με τον καρκίνο του πνεύμονα. Ο κίνδυνος ανάπτυξης καρκίνου του πνεύμονα αυξάνεται σημαντικά στους καπνιστές. Ένας μεγάλος αριθμός γνωστών καρκινογόνων ουσιών βρίσκεται στον καπνό του τσιγάρου. Τα ισχυρά καρκινογόνα που βρίσκονται στον καπνό του τσιγάρου περιλαμβάνουν τους πολυκυκλικούς αρωματικούς υδρογονάνθρακες (PAH, όπως το βενζο(α)πυρένιο), το βενζόλιο και τη νιτροζαμίνη.
Μηχανισμοί καρκινογένεσης
Τα καρκινογόνα μπορούν να ταξινομηθούν ως γονιδιοτοξικά ή μη γονιδιοτοξικά. Οι γονιδιοτοξίνες προκαλούν μη αναστρέψιμη γενετική βλάβη ή μεταλλάξεις δεσμευόμενες στο DNA. Οι γονιδιοτοξίνες περιλαμβάνουν χημικούς παράγοντες όπως η Ν-νιτροζουρία-Ν-μεθυλενουρία (NMU) ή μη χημικούς παράγοντες όπως η υπεριώδης ακτινοβολία και η ιονίζουσα ακτινοβολία. Ορισμένοι ιοί μπορούν επίσης να δράσουν ως καρκινογόνοι αλληλεπιδρώντας με το DNA.
Οι μη γονιδιοτοξίνες δεν επηρεάζουν άμεσα το DNA αλλά δρουν με άλλους τρόπους για την προώθηση της ανάπτυξης. Αυτά περιλαμβάνουν ορμόνες και ορισμένες οργανικές ενώσεις.
Διεθνής Οργανισμός Ερευνών για τον Καρκίνο
Ο Διεθνής Οργανισμός Ερευνών για τον Καρκίνο (IARC) είναι ένας διακυβερνητικός οργανισμός που ιδρύθηκε το 1965, ο οποίος αποτελεί μέρος του Παγκόσμιου Οργανισμού Υγείας των Ηνωμένων Εθνών. Έχει έδρα στη Λυών της Γαλλίας. Από το 1971 έχει δημοσιεύσει μια σειρά μονογραφιών για την αξιολόγηση των καρκινογόνων κινδύνων για τον άνθρωπο που είχαν μεγάλη επιρροή στην ταξινόμηση πιθανών καρκινογόνων ουσιών.
Παγκόσμιο Εναρμονισμένο Σύστημα
Το Παγκόσμιο Εναρμονισμένο Σύστημα Ταξινόμησης και Επισήμανσης Χημικών Προϊόντων (GHS) είναι μια πρωτοβουλία των Ηνωμένων Εθνών για την προσπάθεια εναρμόνισης των διαφορετικών συστημάτων αξιολόγησης χημικών κινδύνων που υπάρχουν σήμερα (έως το Μάρτιο του 2009) σε όλο τον κόσμο. Ταξινομεί τις καρκινογόνες ουσίες σε δύο κατηγορίες, εκ των οποίων η πρώτη μπορεί να χωριστεί εκ νέου σε υποκατηγορίες εάν το επιθυμεί η αρμόδια ρυθμιστική αρχή:
Εθνικό Πρόγραμμα Τοξικολογίας των ΗΠΑ
Το Εθνικό Πρόγραμμα Τοξικολογίας του Υπουργείου Υγείας και Κοινωνικών Υπηρεσιών των Η.Π.Α. έχει εντολή να συντάσσει μια διετή Έκθεση για τις Καρκινογόνες ουσίες. Τον Ιούνιο του 2011, η τελευταία έκδοση ήταν η 12η έκθεση (2011). Κατατάσσει τις καρκινογόνες ουσίες σε δύο ομάδες:
Αμερικανική Διάσκεψη Κυβερνητικών Βιομηχανικών Υγιεινολόγων
Η Αμερικανική Διάσκεψη Κυβερνητικών Βιομηχανικών Υγιεινολόγων (ACGIH) είναι ένας ιδιωτικός οργανισμός που είναι περισσότερο γνωστός για τη δημοσίευση των οριακών τιμών κατωφλίου (TLV) για την επαγγελματική έκθεση και τις μονογραφίες σχετικά με τους χημικούς κινδύνους στο χώρο εργασίας. Αξιολογεί την καρκινογένεση ως μέρος μιας ευρύτερης αξιολόγησης των επαγγελματικών κινδύνων των χημικών ουσιών.
Ευρωπαϊκή Ένωση
Η ταξινόμηση των καρκινογόνων ουσιών στην Ευρωπαϊκή Ένωση περιλαμβάνεται στον Κανονισμό (ΕΚ) αριθ. 1272/2008. Αποτελείται από τρεις κατηγορίες:
Αυτό το σύστημα αξιολόγησης καταργείται σταδιακά προς όφελος του συστήματος GHS (βλ. παραπάνω), στο οποίο είναι πολύ κοντά στους ορισμούς των κατηγοριών.
Safe Work Australia
Με προηγούμενη ονομασία, το NOHSC, το 1999 η Safe Work Australia δημοσίευσε τα Εγκεκριμένα Κριτήρια για την Ταξινόμηση Επικίνδυνων Ουσιών [NOHSC:1008(1999)]. Η ενότητα 4.76 αυτού του εγγράφου περιγράφει τα κριτήρια για την ταξινόμηση των καρκινογόνων ουσιών όπως έχουν εγκριθεί από την αυστραλιανή κυβέρνηση. Αυτή η ταξινόμηση αποτελείται από τρεις κατηγορίες:
Καρκινογόνα επαγγελμάτων
Οι καρκινογόνοι παράγοντες επαγγελμάτων είναι παράγοντες που ενέχουν κίνδυνο καρκίνου σε πολλές συγκεκριμένες θέσεις εργασίας:
Αποποίηση ευθύνης : Ο παρακάτω κατάλογος απέχει πολύ από το να είναι διεξοδικός.
Σημαντικές καρκινογόνες ουσίες εμπλέκονται στους τέσσερις πιο συχνούς καρκίνους παγκοσμίως
Σε αυτή την ενότητα, περιγράφονται συνοπτικά οι καρκινογόνες ουσίες που εμπλέκονται ως οι κύριοι αιτιολογικοί παράγοντες των τεσσάρων συχνότερων καρκίνων παγκοσμίως. Αυτοί οι τέσσερις καρκίνοι είναι ο καρκίνος του πνεύμονα, του μαστού, του παχέος εντέρου και του στομάχου. Μαζί αντιπροσωπεύουν περίπου το 41% της παγκόσμιας συχνότητας εμφάνισης καρκίνου και το 42% των θανάτων από καρκίνο (για πιο λεπτομερείς πληροφορίες σχετικά με τις καρκινογόνες ουσίες που εμπλέκονται σε αυτούς και σε άλλους καρκίνους, δείτε τις παραπομπές ).